Návrh

**ZÁKON**

**z ... 2022,**

**ktorým sa mení a dopĺňa zákon č. 149/2020 Z. z. o mimoriadnych štátnych zárukách a o doplnení niektorých zákonov a ktorým sa mení zákon č. 296/2012 Z. z. o Európskom mechanizme pre stabilitu a o doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 149/2020 Z. z. o mimoriadnych štátnych zárukách a o doplnení niektorých zákonov sa mení a dopĺňa takto:

1. V § 1 ods. 1 písmeno a) znie:

„a) poskytovanie mimoriadnych štátnych záruk Slovenskou republikou Európskej únii zastúpenej Európskou komisiou (ďalej len „Komisia“) na

1. zriadenie Európskeho nástroja dočasnej podpory na zmiernenie rizík nezamestnanosti v súvislosti s negatívnymi následkami pandémie, ktorá vznikla z dôvodu ochorenia COVID-19 spôsobeným korona vírusom SARS-CoV-2,1)
2. poskytnutie výnimočnej finančnej pomoci Ukrajine,1a)“.

Poznámka pod čiarou k odkazu 1a znie:

„1a) Napríklad rozhodnutie Európskeho parlamentu a Rady (EÚ) 2022/1628 z 20. septembra 2022, ktorým sa poskytuje výnimočná makrofinančná pomoc Ukrajine, posilňuje spoločný rezervný fond zárukami členských štátov a osobitnou tvorbou rezerv na niektoré finančné záväzky týkajúce sa Ukrajiny zaručené podľa rozhodnutia č. 466/2014/EÚ a ktorým sa mení rozhodnutie (EÚ) 2022/1201 (Ú. v. EÚ L 245, 22. 9. 2022).“.

1. V § 1 ods. 2 sa slová „osobitného predpisu1)“ nahrádzajú slovami „osobitných predpisov1b)“.

Poznámka pod čiarou k odkazu 1b znie:

„1b) Napríklad nariadenie (EÚ) 2020/672, rozhodnutie (EÚ) 2022/1628.“.

1. § 1 sa dopĺňa odsekom 4, ktorý znie:

„(4) Na poskytnutie mimoriadnych štátnych záruk podľa odseku 1 písm. a) druhého bodu sa nevzťahuje § 4 ods. 3.“.

1. V § 2 ods. 2 sa slová „osobitným predpisom1)“ nahrádzajú slovami „osobitnými predpismi1b)“.
2. V § 2 ods. 3 sa za slovo „záruk“ vkladajú slová „ podľa § 1 ods. 1 písm. a) prvého bodu“.
3. § 2 sa dopĺňa odsekom 4, ktorý znie:

„(4) Objem istín mimoriadnych štátnych záruk podľa § 1 ods. 1 písm. a) druhého bodu poskytnutých na základe dohody o zárukách nesmie presiahnuť sumu určenú dohodou o zárukách.“.

**Čl. II**

Zákon č. 296/2012 Z. z. o Európskom mechanizme pre stabilitu a o doplnení niektorých zákonov sa mení takto:

V § 2 ods. 1 sa suma „659 200 000 eur“ nahrádza slovami „určenej rámcovou zmluvou“.

**Čl. III**

**Účinnosť**

Tento zákon nadobúda účinnosť dňom vyhlásenia.